شه‌فه‌ق نيوز/ ليژنه‌ى دارايى نوێنه‌رايه‌تى، ئاشكراى بڕ ئه‌و داراييه‌ كرد ك حكومه‌ت هه‌وه‌جه‌ وه‌پى ديرێد قه‌رزى بكا له‌وه‌ر دابينكردن مووچه‌ى كارمه‌نده‌يل و پڕكردنه‌وه‌ى كورتهاوردن له‌ بودجه‌ى گشتى.
له‌ى باوه‌ته‌و، ئه‌حمه‌د سه‌فار بريارده‌ر ليژنه‌گه‌ ئه‌را ئاژانس شه‌فه‌ق نيوز وت: وه‌زيره‌يل دارايى و پلاندانان له‌ دانيشتن ليژنه‌گه‌ ئاگادارمان كردنه‌ ك حكومه‌ت هه‌وه‌جه‌ وه‌ بڕ 5 مليار دۆلار قه‌رز ده‌ره‌كى و 40 تريليۆن قه‌رز ناوخوه‌يى ديريد، ك ئه‌كاده‌ نزيكه‌ى 38 مليار دۆلار.
باس له‌وه‌يش كرد ره‌زامه‌نى له‌بان قه‌رزكردن په‌يوه‌سه‌ وه‌ مه‌رجيگ، ئى مه‌رجيشه‌ ئه‌وه‌سه‌ ك حكومه‌ت دوياى 60 رووژ كارت خاسسازى پيشكه‌ش بكا وه‌رانوه‌ر خاڵه‌يل پرووژه‌ ياساى بودجه‌ى گشتى.
